Rəşad Atakişiyevin xanımından ÜRƏKDAĞLAYAN SÖZLƏR: Ölümündən 2 saat qabaq mənə dedi ki... - REPORTAJ » Korrupsiya.org
Rəşad Atakişiyevin xanımından ÜRƏKDAĞLAYAN SÖZLƏR: Ölümündən 2 saat qabaq mənə dedi ki... - REPORTAJ
28 avq 2019, 10:37
Artıq bir il varmış ki, bu ocağın zaman qovan masaüstü saatı yorulub yatırmış. Nə bir usta, nə saatsaz bu cihazı yuxudan oyada bilib. Bu səssizlik Rəşadın qulağını batırarmış. Bir gün saatı əlinə alıb sxemini yenidən qurur. "Evdə işləməyən saat xeyirə əlamət deyil" deyib zamana meydan oxuyur. Ömrünü də, geriyə qalan zamanını da o saatın içinə doldurub 3 canına əmanət edir. Sonra səmaya qalxır.
Publika.az-ı evinə qonaq edən qəhrəman qartalımızın könül yarı deyir ki, əlindən gəlməyən iş yox idi Rəşadın... Mühəndislik etsin, ev qursun, ən çətin riyazi məsələləri çözsün, səmaya uçsun, vətəni sevsin... Ən çox da vətəni sevməyi bacarırdı. Sevdiklərini bircə-bircə vətən kimi qoruyurdu. Qoruyacaq.
- Gedər gəlməzə necə yola saldınız onu?
- Çox yaxşı əhvalda sağollaşdıq. Bir gün öncə növbədə idi. Amma hava şəraiti imkan vermədiyi üçün uçuşları olmamışdı. Axşam evə döndü. Tez-tələsik yeməyini yedi. Dedi, elə utanıram ki, sizə az zaman ayırıram. Gəlin, heç olmasa bir neçə saatlıq da olsa gəzməyə gedək. Vaxt itirmədən hazırlaşdıq. Böyük oğlum Turqut getmək istəmədi. 3 gün idi ki, qayınanam rayondan qonaq gəlmişdi. Qəribə təsadüfə baxın, konfransa hazırlaşdığım üçün qayınanamı rayondan çağırdım ki, uşaqlarla vaxt keçirsin, mən də yazımı tamamlayım. Sanki bu da bir işarə idi ki, Rəşadın son günlərində anası da yanında olsun.
Turqut dedi, mən nənəmlə qalacam. Balaca oğlumuzu götürüb əyləncə mərkəzinə getdik. Mağazaları gəzdik, Qabil əyləncə mərkəzində oynadı. Rəşad həmin məqamda həyatından elə razı idi ki, dedi, bütün yorğunluğum çıxdı. Axşam saat 10-da evə qayıtdıq. Bizi qoyub harasa getdi. Uşaqlar da artıq yatmışdı. Bir müddət sonra əlində dolu zənbillərlə geri döndü. İstədiyimiz hər şeyi artıqlaması ilə alıb gətirdi (ağlayır... ağlayırıq... söhbət boyu gözümüz dolub boşalır).
Ərzaqları yerbəyer elədik. Dedi, yatma, 2 saatdan sonra gedirəm. Gəl, otur, söhbətləşək. 3:30-da çıxıb gedəcəkdi. Gözləri gülürdü sevincdən. Yola saldım, getdi...
Ertəsi gün günorta zəng etdim, nömrəsinə zəng çatmadı. Adətən elə olanda özümüz narahat etmirdik ki, vəzifə başındadır. Anamla alış-verişə getdim. Qohumlarımızın Gəncədə xeyir işi olacaqdı, hazırlıq görürdük. Axşam zəng vurdu, dedi, zəngini indi gördüm. Hər şeylə maraqlandı. Lazımi əşyaları adığım üçün çox sevindi. Dedim, necəsən? Cavab verdi ki, çox yaxşıyam. Sağollaşdıq. Bir də axşam saat 9-da zəng etdi. Mən də o vaxt balaca oğlumu həyətə aparırdım. Qayınanam narahat halda mənə xəbər etdi ki, Rəşad zəng eləmişdi. Səninlə danışmaq istəyirdi. Tez qayıdıb nömrəsini yığdım. Dedim, Rəşad, niyə narahatsan? Dedi, yooox, narahat deyiləm. Sən telefona cavab vermədin, bir az qorxdum ki, görəsən nə baş verib... (Göz yaşı... Sükut... Əbədi səssizlik...)
Soruşdum, nə vaxt qayıdacaqsan? Dedi, iki saata bitirəcəyik işimizi. Vaxt tamam olan kimi zəng vurmağa başladım. Nömrəyə zəng çatmır. Bəlkə 70 dəfə, 80 dəfə yenidən yığdım nömrəsini... Səhər 5-ə qalmış xəbər gəldi ki, Rəşadın təyyarəsi qəzaya uğrayıb. Yenə də inanmadıq. O, bizimlə yaşayırdı, bizimlə nəfəs alırdı. Hətta sonuncu gün gəzəndə dedi, biz ömrümüzün sonuna qədər birgə olacığıq.
- Atasına çox bənzəyir, Qabil.
- Böyük qardaşı daha çox oxşayır ona. Atasının ölümüdən xəbərsizdir hələ. Alışdıra-alışdıra söyləmək istəyirəm artıq gəlməyəcəyini. Soruşanda, deyirəm, atan Türkiyədə təlimlərdədir. Oradan Suriyaya keçəcək. Suriyada da bilirsən də müharibə gedir. Hər şey ola bilər. Bəlkə bir ilə qayıdar. Deyir, ana, məndə elə bir hiss var ki, atam artıq bir ildir ki, yanımızda yoxdur. Deyirəm, yox bir aydır ki, yoxdur. Bir az fikrə gedir:
Çox həssasdır, atasına dəhşətli dərəcədə bağlıdır. Ona görə psixoloqla məsləhətləşmədən qara xəbəri verə bilmərəm. Bu günlər ərzində çox arıqlayıb. Deyir, atam orada yaxşı yemir yəqin. Axı o, ancaq sən bişirdiyin yeməkləri sevir.
- Bir neçə dəfə demişəm ki, sən yatanda, zəng vurdu, danışdıq. Deyir, gələn səfər məni oyatmasan, inciyərəm səndən. Sualları bitmir, tükənmir. Dünən soruşur ki, axı yaxşı pilotlar arxa planda qalmalıdır. Atamı niyə müharibəyə aparıblar? (adını bilmədiyim gəlmiş-keçmiş bütün şəhid övladlarına sarılmaq keçir içimdən).
Çox bərk xəstələnib. Bütün gecəni yatmayıb. Uşaqlar belə xəstələnəndə, Rəşad da mənimlə birgə gecəni oyaq qalırdı. Sübhdən durub işə getsə də, yatmırdı. Dünən Turqutla gecəni yatmadıq. Yağış yağdı. Sizin Rəşad haqda yazınızın həmin cümləsini xatırladım.
Bu gündən Rəşadı səmada axtarın. Hər narahat ildırım Rəşadın dolan mavi gözləridir. Balası üçün darıxır.
- Ailədə belə deyək "buket-konfet" dövrünü bəzən problemlər, mübahisələr də əvəzləyir. Heç incikliyiniz olurdu?
- Bilirsiniz, yadda qalacaq şeylər deylidi. O qədər müsbət keyfiyyətləri vardı ki, xırda məişət narazılıqlarını qapayırdı. Onları vurğulamaq, üzərində durmaq belə əsassızdır. Ən xırda istəyimizi də həyata keçirirdi. Sənətimdəki xırda uğurlarımla da fəxr edirdi. Professor olacağım günü gözləyirdi. Konfranslara hazırlaşanda, nitqimi öncə onunla bölüşürdüm. Tövsiyələr verirdi.
"Bax, bu hissəni də vurğulasan, daha yaxşı olar".
"Bu sözlə əvəzləsən, daha gözəl səslənər. Bircə həyəcanlanma".
- Həmişə deyirdi, Bethovenin "Ay sonatası", Şopenin "Noktyurn" əsərlərini ifa elə, qulaq asmaq istəyirəm. Uşaqlarla birgə əsgər marşını, himnimizi oxuyardıq. Bax, belə...
ÐÐ°ÑÑÐ¸Ð½ÐºÐ¸ Ð¿Ð¾ Ð·Ð°Ð¿ÑÐ¾ÑÑ rÉÅad atakiÅiyev
- Yəqin ki, bu halı tək mən sezməmişəm. Rəşadın o qədər müdrik gözləri vardı ki, baxanda 34 yaş vermək olmur. Sanki dünyanın hər üzünü görmüş ahıl insan baxır şəkildən.
- Baxın, burada 26 yaşı var. Yenə də eyni müdrik baxışlardır. Ümumiyyətlə, öz üzərinə işləyən insan idi. Sənətinə dair bütün yenilikləri, ədəbiyyatları oxuyurdu, püxtələşirdi. Artıq il yarımdır ki, hərbi hissə komandirinin şəxsi heyət üzrə müavini vəzifəsinə təyin olunmuşdu. Özü də bununla qürur duyurdu.
- Nənəsi Vaya xanımın 18 yaşı olanda, Ukraynadan Şəmkirə gəlin köçür. Babası ilə nənəsi Rəşadla nəfəs alırdılar. Çünki Rəşad 9 aylıq olanda anası digər övladını dünyaya gətirməyə hazırlaşır və onu babasıgil aparıb böyüdürlər. Gənc yaşda oğullarını da itirdikləri üçün Rəşadı ikiqat sevirdilər. Çox isnişmişdilər ona. Babası Cənubi Azərbaycandan idi. Toyumuzdan bir il öncə dünyadan köçmüşdü. Biz tanış olanda, babasının ölümündən çox böyük təəssüflə danışırdı. Qohumların, qonşuların dediyindən bilirdim ki, çox zəhmətkeş, mərd insan olub. Yaşadığı ərazidə böyük ad-sana sahib imiş. Rəşadın vətənpərvər böyüməsində babasının böyük əməyi var. Həmişə deyirdi ki, babamın arzularını gerçəkləşdirəcəm. Babası 90 il ömür sürüb. Rəşadın pilot olduğunu da görmüşdü. Danışardı ki, son vaxtlar xəstə yatağında idi. Amma mən pilot forması ilə yanına gələndə dik dururdu ki, ondan nigaran getməyim xidmətə. Rəşadın ən böyük maddi və mənəvi dəstəkçisi də o olub. Özü də işləyəndən sonra babası ilə nənəsinin bütün ehtiyaclarını ödəyirdi. Bunu özünə mənəvi borc sayırdı. Nənəsi azərbaycanca çox gözəl danışırdı. Toyumuzdan bir il sonra dünyasını dəyişdi. Mükəmməl tərbiyə vermişdilər Rəşada... İstənilən hadisəni sülh yolu ilə yorumlayırdı, heç kimin haqqına girməzdi, münaqişədən qaçırdı.
- Həkim. Həmişə deyirdi ki, uşaq vaxtı arzum həkim olmaq idi. Amma kəndimizin səmasında təyyarə görəndə, pilot olmaq istədim. Öz qərarı ilə pilot olmuşdu. Dəfələrlə Türkiyədə təşkil olunan "Turan Şahinləri" təlimlərində yüksək nailiyyətlər qazanmışdı.
ÐÐ°ÑÑÐ¸Ð½ÐºÐ¸ Ð¿Ð¾ Ð·Ð°Ð¿ÑÐ¾ÑÑ rÉÅad atakiÅiyev DÆFN
- Son gedişini saymasaq, ən uzun müddətli yoxluğu neçə gün olmuşdu?
- Övladlarımızın dünyaya gəlişi. Qohumlarımız deyir ki, övladlarının doğum anında gözündəki sevinci heç nə ilə ifadə edə bilmərik. Mənə elə gözəl təbrik yazmışdı ki, hər iki doğumdan sonra... Heç vaxt unuda bilmərəm - "Toylarında birgə rəqs edəcəyik". Deyirdi, başımın tacısınız.
- Qızları da çox sevirdi. Amma nədənsə mən istəyrdim, oğlum olsun. Sanki arxa, dayaqdır oğul. Həmişə deyirdi, mənim üçün fərqi yoxdur. Uşaqlar dünyaya gəlndə dedi, elə mən də oğlan olsun istəyirdim.
- Mən ona həmişə deyirdim ki, sən irəli getməlisən. General rütbəsinədək yüksəlməlisən. Özü də peşəsi ilə qürur duyurdu. Bəzən bir müddət uçmurdular. Uzun fasilədən sonra uçuşu həyata keçirirdilər. Gəlib deyirdi ki, sanki bədənim dincəldi, özümə gəldim.
Rəşadın ən böyük arzusu Qarabağımızın düşmən tapdağından azad olunmasında iştirak edərək, Qarabağda təşkil olunmuş qələbə paradında fəxarətlə iştirak etmək idi.
- Özü də deyirdi ki, babam dünyasını dəyişəndən sonra ağlamamışam. Ümumiyyətlə, ictimai yerlərdə utancaq, təmkinli sakit adam idi. Amma evdə çox rahat, şən zarafatcıl Rəşada çevrilirdi.
- Övadlarınızı ata peşəsində görmək istərdinizmi?
- Turqutun neyrocərrah olmağını istərdik. Təbii ki, böyüyüb özü seçəcək. Amma həmişə soruşdurdu ki, ata, mən kardiocərrahlığı seçsəm, yaxşı olar, yoxsa beyin cərrahlığını? O, da son qərarı həmişə özünə buraxırdı. Turqut bizə deyirdi, mən elə bir dərman hazırlayacam ki, siz onu içib ölməyəcəksiniz.
- Düşünürəm ki, karyerasında yüksəlməyində sizin də böyük rolunuz var. Çünki kişi arxasında dayanan qadının gücündən arxayın olmasa, peşəsinə tam diqqət ayıra bilməz.
- Güclü qadınsınız. Əminəm ki, övladlarınızı ən azı ataları qədər mərd böyüdəcəksiniz. Turqut da atasının fiziki yoxluğunu kişi kimi qarşılayıb barışacaq.
- Biz ona demişik ki, atasının dostunun təyyarəsi qəzaya uğrayıb. Pilot xəstəxanada yatır. Hətta o sözdən təsirlənib dedi, ana, gör, indi o pilotun ailəsi nə böyük acılar çəkir. Hələ ölümdən xəbərsizdir, yenə də özünə yer tapa bilmir.
- Bu günlər də keçəcək. Ruhu hər zaman sizinlə olacaq. Ümumiyyətlə, qocalığınızı necə xəyal edirdiniz?
- Deyirdi, bu uşaqları da evləndirəcəyik. Deyirdim, amma ayrıca yaşayarlar. Heç birinə narahatlıq vermək istəmirəm. Sonra bir-birimizə özümüz qalacağıq.
Dəyər yükü olmayan adamla 50 il boş ömür sürməkdənsə, Rəşadla keçən 1 il də min ömrə bərabərdir.
- Bəlkə də Rəşadın sağlığında ona arxayın olduğum qayğıları da öz üzərimə götürəcəm. Rəşadın övladlarımızla bağlı bütün planlarını gerçəkləşdirəcəm. Rəşadın edə bilməyəcəklərini də etməyə çalışacam. Onlar xaricdə təhsil almış güclü mütəxəssis kimi geri dönəcəklər. Yoxsa Rəşadın ruhu qarşısında üzümüz qara olar. Bəzən deyirdi, elə üzülürəm ki, sizinlə birgə az zaman keçirdirəm.
- Və itirəndən sonra anlayırsan ki, onuna oturub adi çay içməyin belə ən gözəl anın imiş.
- İndi düşünürəm ki, 23 iyul biz necə xoşbəxt imişik... Dilimizdə "çox sağ ol" sözü var. Əslində adi minnətdarlıqdır, amma baxın, heç bir dildə təşəkkür sağlıq arzulamaqdan ibarət deyi. İnsanın sevdiklərinə ən gözəl arzusu "sağ ol" deməyidir.
- Aprel döyüşlərində Rəşadgil də hava savaşına qalxa bilərdilər. Amma son anda ehtiyac qalmadı. Bəlkə də bu da taleyin bir lütfü idi ki, ikinci övladımız dünyaya gələndə onu görsün. Kim bilir, bəlkə də Rəşad 3 il öncə aprel döyüşündə dünyadan köçərdi.
- Aprel şəhidlərimizin bir neçəsi dünyadan köçəndən sonra övladları doğuldu. Öz adları verildi onlara.
- Əlbəttə. Bəzi məqamlarda insan acısına da şükür edir. 2008-ci ildə dünyasını dəyişən hərbi pilotlarımız haqda xəbərləri daim öz siyirməsində saxlayırdı. Deyirdi ki, hər an mənə də hər şey ola bilər. Yəni ölüm daim onunla üz-üzə idi. Sonda öz tərəfinə keçirtdi.
Mərdlikdən, qəhrəmanlıqdan pafosla danışmaq niyyətim yoxdur, əziz həmvətənim. Amma bil ki, bu ölkəni yüzlərlə minlərlə şəhid qəhrəmanlarının döyünən ürəkləri, Azərbaycana əmanət etdiyi yadigarları bəzəkləyir. Onları tapmaq, əllərini tutmaq, gözlərinə baxmaq sənin əlindədir.
Sahil Babayevin bu qazimizdən xəbəri varmı? - Müalicə olunmaq üçün bankdan kredit götürdü 22 may 2019, 17:27
83 saylı məktəb -liseydə müavin "hökmran"lığı - ŞİKAYƏT 04 iyl 2019, 00:50
Ötən gün üzrə kriminal hadisələrin statistikası açıqlanıb - Axtarışda olan 26 nəfər saxlanılıb 13 yan 2018, 09:25
Sahil Babayevin işçilərindən utancverici addım - GİLEY 21 iyn 2019, 11:59
Atambayevin evinə hücum zamanı əsir götürülən xüsusi təyinatlıların İLK GÖRÜNTÜSÜ - VİDEO 08 avq 2019, 16:31
Səlim Müslümovun Zəngilan DSMF-nin müdiri olan tələbə yoldaşıda narahatdır, halbuki... 21 may 2018, 10:28
İrəvanda avtomobil çaya düşüb, polis zabiti ölüb, bir nəfər yaralanıb 22 may 2019, 12:31
Paşayeva əleyhinə kampaniya aparanlar kimdir? 01 mar 2018, 13:02
Azərbaycanda vəzifəli şəxs barəsində cinayət işi başlandı 23 yan 2019, 14:22
BNA: Bakının Nobel prospektində yeni dönmə yerləri açılıb, piyada keçidləri təşkil edilib 20 mar 2019, 12:09
Prezident sərəncam imzaladı 04 iyn 2018, 18:19